Hátt í áttatíu manns taka þátt í björgunaraðgerðunum í Sölvadal . Vísir / Tryggvi „ Í morgun höfum við verið að vinna að því að fá fleira fólk til að starfa að þessu verkefni með okkur og það hafa verið að tínast inn , á síðasta klukkutímanum , bjargir með flugi og landleiðina ; koma þá aðallega frá höfuðborgarsvæðinu sem eru lögregla , björgunarsveit , kafarar og þessi hópur er svona að detta inn á vettvang hjá okkur núna í Sölvadal og þar erum við að hefjast handa með viðamikla leit á því svæði sem við teljum líklegast en áin er mjög þung vegna krapa og erfið yfirferðar . “ Þetta segir Hermann Karlsson , aðalvarðstjóri lögreglunnar á Norðurlandi eystra , um björgunaraðgerðirnar í Sölvadal þegar fréttastofa náði tali af honum rétt fyrir hádegisfréttir Bylgjunnar . Líkt og Vísir hefur greint frá féll unglingspiltur í Núpá þegar hann var að aðstoða bónda við að koma rafmagni aftur á . Það er okkar keppikefli að leggja mikinn þunga í þetta frá hádegi og fram eftir degi í að leita eins vel og við getum . “ Hefur ekkert rofað til ? Er birta ? „ Það er kannski pínu birta , það er bjartasti tími dagsins núna í vændum en það er bara skafrenningur , ofankoma og hundleiðinlegt veður þarna og erfitt . Það er ekki að hjálpa okkur heldur . Aðstæður eru eins krefjandi og erfiðar og hægt er að hafa í verkefni sem þessu . “ Lögreglan á Norðurlandi eystra fékk tilkynningu um klukkan 22 í kvöld , um alvarlegt slys í Sölvadal .